JohanHeinsen/ENO huggingface dataset:
Viborger Samler, 1848-11-06
Tydskland. Mordscenerne i Wien have i den Grad rystet Feltmarschal Grev Radetzky, at han har udstedet en Proclamation til Wiener=Militairgarnisonen. Af denne udhæves Følgende: "Uhørte Ting have fundet Sted under Eders Øine; Østerrigs uplettede Banner er beplettet ved Forræderie og Blod. Anden Gang har Eders Keiser maattet flygte fra sin Hovedstad, Krigsministeren, Felttøimester, Grev Latour, blev myrdet paa en grusom og skjændig Maade, hans Liig vanæret. En tapper General faldt, man siger – ved en Grenadeers Haand! – En Grenadeerbat. forglemmer i Orgier og Drukkenskab sin Pligt, negter Lydighed, og fyrer, og evig Skjændsel, paa sine egne Vaabenbrødre. – Siger mig, have J gjort Eders Pligt? - Hvor var den Vagt, der skulde forsvare Felttøimester Latour, – denne Vagt, der langt hellere skulde falde ved hans Side, end priisgive ham til en blodtørstig, ophidset Pøbels Raseri. Hvor skjule de Uslinger sig, som bedækkede vor Fane med Skjændsel, Har den retfærdige Straf allerede rammel dem – Soldater, Smerte greb mig, Taarer fyldte mit gamle Øie, da jeg erfarede denne Skjændselsdaad, uhørt i den østerrigske Hærs Annaler. Dog var det mig en Trøst, at det kun var en lille Hob, der saa skjændig forglemte sin Ære og krænkede sin Ære. Eder, J troblevne vakkre Mænd, tilkommer det nu at beskytte Eders Keisers Throne og de Frihed aandende Jnstitutioner, som hans Fadergodhed skjænkede hans Undersaatter, og som en Bande Røvere saa skjændig misbruger. Aabner Øinene for denne Afgrund, der viser sig forEders Fødder: Alt staaer paa Spil; den borgerlige Ordens Grundpiller ere rystede; Eiendom, Moral og Religion trues med Undergang; Alt hvad der er Mennesket helligt og dyrebart, hvad der begrunder og opretholder Rigerne, vil man ødelægge; – det – og ikke Friheden, er Maalet for hine Uslinger, der ville hvirvle Eder indi Skjændslens og Fordærvelsens Malstrøm. - Soldater, J Eders Haand ligger nu Thronens Beskyttelse og med denne Rigets Bestaaen. O, at Guds Naade maatte lade mig opleve den Dag, paa hvilken man kan udraabe: "Hæren har reddet Østerrig"! – da og først da vil den sjette og syvende Octbr. i dette uheldsvangre Aar vorde sonet og nedsynke i Forglemmelse, først da rækker Jtaliens Hær, som gjennem Blodstrømme har reddet sin Ære, som beskytter Rigets Enemærker imod ydre Fjender, Eder Broderhaanden!" J en Armeebefaling til den italienske Hær, siger Radetzky: "J ville af mit Opraab til Wienergarnisonen have erfaret, at Grenadeerbataillonen Richter forglemte sin Pligt i en Ruus. Jeg har senere erholdt Underretning om, at denne Bataillon angrende er vendt tilbagetil sin Pligt og har anmodet Chefen om at stille den i Spidsen for den første Stormeolonne. Denne glædelige Meddelelse skylder jeg især de tappre Regimenters Ære, af hvilke hiin Bataillon bestod. (Hrabowsky, Hes og Baden). Vel kan Anger ei udslette Pletten; dog gjør det et gammelt Soldaterhjerte godt at erfare, at Pligten har seiret over Forræderiet. Snart haaber jeg at kunne meddele Eder, at Eders ulykkelige og vildledede Kammerader have med deres Blod og Liv udsonet deres Feil.
Viborger Samler, 1848-11-06
Formedelst Postens sildige Ankomst idag see vi os nødsagede til at indskrænke os til nedenstaaende korte Meddelelser: Wiens Communalraad har under 29de Octbr. udstedet en kort Proclamation, hvoraf sees: "at paa Grund af Overcommandantens Meddelelse til Communeraadet, at den stabile og mobile Nationalgarde har i Forening med den academiske Legion besluttet at nedlægge Vaabnene og antage de af Fyrst Windisch Gräz stillede Betingelser, er en af Communalraader og Medlemmer af Folkevæbningen bestaaende Deputation afgaaet til fornævnte Fyrste for derom at aflægge Beretning. Paa Grund heraf have de keiserlige Tropper den 29de besat Stadens Glacis. – J Breslau vilde man den 31te Octbr. vide, at Ungarerne vare rykkede frem, men at de, kastede paa Flugten, deels maatte styrte sig i Donau, deels vare de gaaede over til de Keiserlige.
Viborger Samler, 1848-11-06
Efter en anden Beretning erfares, at en Depesche fra Fyrsten af Windisch Gräz af 30te Octbr. stadfæster Efterretningen om Wiens definitive Underkastelse. Jkkedestomindre melder Schl. Zeit., at en den 31te Octbr. fra Florisdorf ankommen Reisende, efter den sidste afgjørende Storm først den 31te Octbr. skulde gaae for sig paa den indre Deel af Wien, da Arbeiderne og den academiske Legion vægrede sig ved at lade sig afvæbne af Communalraadet. Som tilforladeligt meldes, at Bombardementet aabnedes paa ny den 30te, da Wienerne, opmuntrede ved Ungarernes Fremrykken, afbrøde Underhandlingerne og fornyede Kampen, trods den næsten fuldkomne Afvæbning af Forstaden Wieden. Paa 18 Puncter rasede Branden i Wien; de største og smukkeste Bygninger laae i Ruiner.
Viborger Samler, 1848-11-06
Vi erholde, melder det nyeste af de os idag tilstillede Numere af "Børsen." (af 2den Novbr.), kort før vort Blads Slutning en Correspondentefterretning fra Ratibor af 1ste Novbr., ifølge hvilken der med Jernbanetoget sammesteds var indtruffen den Efterretning, at Wien ikke endnu havde overgivet sig, og at Gadekampen meget mere var begyndt paa ny. Vi meddele, siger Børsenh." denne Efterretning, uden at kunne indestaae for sammes Paalidelighed. Referenten tilføier, at den skjønne Augustinerkirke er nedskudt, og at Hofborgen brænder. Referenten bemærker fremdeles, at Fyrst Windisch Gräz's telegraphiske Depesche om Wiens ubetingede Overgivelse, dat. Wien den 30te Octbr. om Aftenen Kl. 5, og om at Militairet rolig er rykket ind i Staden, er bleven offentliggjort overalt paa de Puncter, hvor man frygtede for Landstormens Opbud.
Viborger Samler, 1848-11-06
Fra Berlin meldes under 31te Octbr., at Nationalforsamlingen har med 200 Stemmer imod 153 decreteret Adelens Afskaffelse; fremdeles er eenstemmig Afskaffelsen af Titler decreteret, ligesom ogsaa Forsamlingen vedtog med 196 imod 140 Stemmer Afskaffelsen af alle Ordener. Under Debatterne om disse Spørgsmaal truedes Skuespilhuset af Masserne, der omsluttede det. En stærk Regn bidrog til at fjerne Masserne og gjenoprette den meget truede Rolighed i Staden. Trods den Fare, hvori Forsamlingen svævede, forkastedes med 230 Stemmer imod 113 Waldecks Forslag om at opfordre Statsministeriet til skyndsomst at opbyde alle de til Statens Disposition staaende Midler og Kræfter for at beskytte den i Wien truede Folkefrihed. Derimod antoges med 261 Stemmer, imod 62 Forslaget om at opfordre Regjeringen til hos Centralmagten at gjøre hurtige og energiske Forestillinger for at sikkre Østerrigs Frihed. Det Militaire requiredes ikke.
Viborger Samler, 1848-11-06
Efterretninger fra Berlin af 1ste Novbr. melde, at Maskinbyggerne have nedlagt deres Arbeide, for, som de sige, at hevne sig paa Borgerne, der i Forvirringen ved Skuespilhuset fyrede paa dem, ved hvilken Leilighed to af disse Arbeidere tilsatte Livet. Man er i det Hele taget misfornøiet med Nationalgardens Forhold, navnligen med sammes Chefs maadelige Forholdsregler. Antallet af de i Tumulten ved Skuespilhuset Saarede og Faldne er ikke opgivet, men i ethvert Tilfælde træffer ChefenRimpler den retfærdige Dadel, at han har ladet ildesindede Hobe true i hele Timer med brændende Fakler Nationalforsamlingen, der holdt sit Møde i Skuespilhuset.
Viborger Samler, 1848-11-06
Den demoeratiske Klub har fremdeles i en Placat opfordret til aabenbart Oprør imod Folkeforsamlingen. Ministerpræsident Puel skal bestemt have taget sin Demission, da han paa ingen Maade kan bringe sin ægte constitutionelle Handlemaade i Harmonie med Hoffets Forhold. En bestemt Efterretning af 1ste Nov. udsagde, at de 15000 Md. stærke Ungarer havde lidt et Nederlag ved Wien. Man dadler i Berlin den venstre Sides og Waldecks Mangel paa sund Politik samt hele den høire Sides Modløshed, i Anledning af de dem truende Folkehobe. Alt dette i Forening med Terrorismen udenfor Skuespilhuset maa efterhaanden ganske discreditere den preuss. Nationalforsamling. Dog melder "Berl. Nachrichten", at trods Maskinbyggernes truende Demonstrationer imod Nationalgarden og den Gjæring, den democratiske Klubs Placat havde fremkaldt, var den 1ste Novbr. tilbagelagt uden betydende Rolighedsforstyrrelser.
Viborger Samler, 1848-11-06
Fra Paris skrives under 30te Octbr., at af alle Candidater til Præsidentskabet er Louis Napoleon den meest begunstigede. Denne beklagelsesværdige Mystification, uberegnelig i sine Følger, bliver Dag for Dag meere og meere sandsynlig. Dog ere i dette Øieblik 6 Uger næsten et Decennium, og Chancerne kunne forandre sig til Fordeel for Cavaignac og Lamartine. En næsten ligesaa stor Calamitet vilde være Valget af Bugeand, Henrik, den 5te, Ledru-Rollin og Raspail. La Presse erklærer triumpherende, at Guizot har i London yttret sig næsten ligesaa fordeelagtig om Louis Napoleons Candidatur som den selv. Det skal være sikkert, at Guizot vælges i Can til Deputeret for Calvados Departementet.
Viborger Samler, 1848-11-06
Jndenlandske Efterretninger. Rigsforsamlingen. Efterat Viceformænds=Valget havde fundet Sted i Torsdags, foretoges Valg paa 4 Secretairer, hvilket faldt paa dHrr. Westergaard med 145, Pjetturson med 129, Ussing fra Viborg med 113, Cederfeld de Simonsen med 65 St. Herefter foretoges Lodtrækning til Besættelse af de 5 Afdelinger (Bureauer), som havde følgende Udfald: 1) Mørk=Hansen, Hvidt, Bagger, Justitsr. Petersen, Bierring, Proc. Aagaard, Barfod, Jespersen fra Viborg, Lüttichau, Jespersen fra Grønnebad., Agent Bruun, Funder, Hækkerup, Linnemann, Frøllund, Ørsted, Lorck, Thalbitzer, Clausen, Kbh. Amts 2det District (vacant), Kayser, Brandt, Sigurdson, Buntzen, Høiesteretsass. Bruun, Krieger, PræstøAmts 4de District (vacant), Olesen, Bergmann, Lacour. – 2) Tobiesen, Mundt Schouw Johnsen, Fibiger, F. Johansen, Schlegel, H. C. Johansen, Sehestedt-Juel, Andreasen, Schytte, Jespersen fra Bogense, Gaardmand Larsen, Prof. Larsen, Erichsen, Balth. Christensen, Møller af Skoven, Dinesen, Gregersen, Westergaard, Nielsen af Løserup, Hansen af Bjelkerup, Black, Bang, Drewsen sen., Fabrikeier Bruun, Scavenius, Paludan Müller, Treschow, Bøssem. Christensen, Ree. - 3) Tuxen, Brink=Seidelin, Tvede, Nørgaard, Hall, Hattem. Petersen, Duntzfeldt, Stockfleth, H. Johansen, Algreen-Ussing, Visbye, Hastrup, Sidenius, Madvig, J. Christensen, Schroll, Buchwaldt, Schack, Oxholm, Fløe, Hansen, af Æbletved, Gislason, Jørgensen, Wulff, Gudmundsen, Ostenfeldt, Wegener, P. Petersen, With, Ploug. - 4) Pløyen, Corn, Petersen, Jacobæus, Zeuthen, Red. Hansen, Hage, Olrich, Drewsen jun., Pape, Hansen af Eskelund, Pjetturson, Colding, Dahlerup, Køster, Ostermann, Ussing, v. Haven, Hermansen, Madsen, Sponneck, Bankdir. Hansen, Otterstrøm Hjort, Lützhøfft, Schiern, Tang, Jacobsen, H. Rasmussen, af Egense, Neergaard, J. Rasmussen, O. Christensen. - 5) Ræder, Jungersen, Tage Müller, Theilmann, David, Hasselbalch, Bojesen, Stender, Skeel, Mynster, Leth, Bregendahl, Prof. Pedersen, Møller fra Flakkebjerg, van Dockum, Nyholm, Schurmann, H. C. Nielsen, Dahl, N. Rasmussen, Kirk, Gram, Glerup, Cederfeld de Simonsen, Hunderup, Hammerich, Justitsr. Aagaard, Andræ, Winther, Høyer. Dernæst foretoges den besluttede Adresse til Hs. Maj. Kongen (see denne Td. Nr. 189), som, efter at være oplæst af Udvalgets Ordfører, Clausen, og anbefalet til Antagelse af Gram, uden videre Discussion eenstemmig vedtoges. – Endelig forekom efter Dagsordenen Halls Forslag om Nedsættelsen af en Comitee til at modtage de af Regjeringen lovede Oplysninger angaaende de sles. vigske Forhold. Udenrigsministeren imødekom dette med det Tilbud, at, ifald hele Forsamlingen vilde constituere sig til en Comitee, saa var Regjeringen rede til at meddele Alt, hvad der uden Rigets Skade kunde meddeles, og det stod da Forsamlingen frit for, om den fandt Anledning dertil i de modtagne Meddelelser, at nedsætte en Comitee for nærmere at overveie eller undersøge disse. Dette Tilbud blev antaget ikke blot af Proponenten, men efter nogen Discussion ogsaa med 140 Stemmer mod 4 af Forsamlingen. Tiden, da Forsamlingen skal sammentræde i det angivne Øiemed for lukte Døre, vil nærmere (Fdrl.) blive bestemt.
Viborger Samler, 1848-11-06
– Rigsforsamlingen holdt i Fredags Kl. 1 et meget kort Møde. Afdelingerne, der vare sammentraadte en Time før, havde valgt deres Formænd og Secretairer. Efterat Formanden havde meddeelt, at han havde modtaget en Adresse fra Fyen angaaende de slesvigske Forhold, aflagdes Beretning om disse Valg. Udfaldet af dem er følgende: 1ste Afdeling: Hvidt Formand, Bierring Secretair, 2den: Westergaard Formand, Ree Secretair; 3die Algreen-Ussing Formand, Hall Secretair, 4de: Sponneck Formand, Hage Secretair, 5te: Dahl Formand, Bregendahl Secretair. Derefter stod til Forhandling en Meddelelse fra Justitsministeren angaaende Medlemmernes Diæter og Reiscomkostninger; men efter Bangs Forslag henvistes den mod 2 Stemmer til Afdelingerne, og det bestemtes, at Comiteen skulde bestaae af 5 Medlemmer, hvoraf en vælges af hver Afdeling. (S. Bl.)¬
Viborger Samler, 1848-11-06
– Rigsforsamlingen har i Løverdags for lukkede Døre modtaget Meddelelser af Ministeriet angaaende de udenlandske Forhold, men kom i næsten 4 Timer ikke til Ende med Afhøringen af Oplysningerne, hvorfor den fortsætter sit hemmelige Møde paa Mandag Kl. 1, efter at Afdelingerne have været sammentraadte Kl. 11. Forøvrigt ville en meget stor Deel af de meddeelte Actstykker vorde trykte, og Discussionen angaaende samme blive opsat, indtil dette er skeet. (S. Bl.)
Viborger Samler, 1848-11-06
Hvad der har bevæget Amherre Reedz til at tage sin Afsked som dansk Commissair i Hertugdømmerne er naturligviis vanskeligt at sige, mulig har han indseet det Undførlige i sit Kald ligeoverfor den Regjering som nu fører Regimentet i Hertugdommerne, og muligen har han ogsaa følt sig krænket ved en Yttring af Udenrigsministeren i Rigsdagens femte Møde, da denne berørte det Spørgsmaal, om der ikke havde været Anledning for den danske Commissair til at forlange af den nye Regjering en mere klar og bestemt Erklæring end den, der laae deri, at den vilde regjere saaledes som Vaabenstilstanden, er ratificeret og antaget." Der ligger ikke Nok forDagen af Hr. Kherre Reedz's Virksomhed til at man deraf kan fælde nogen Dom om hans Capacitet, men har han havt nogen virkelig activ Deel i Vaabenstilstandens, Afslutning, navnlig hvad dens høist uheldige Affattelse angaaer, saa troe vi, at Tydskerne have gjort høilig Uret ved at characterisere ham med Tilnavnet: "Ein alter schlauer, o. s. v. (Det bør ikke lades ubemærket, at hverken Fdl." eller "Berl. Td. have omtalt foranførte Efterretning af "Flyveposten." - Reeds skal i sidste Uge være indtruffen til sit Gods her i Jylland.
Viborger Samler, 1848-11-06
J disse Dage afgaaer som Foræring til den franske Regjering et fuldstændigt Espingolbatteri, som Gjengjæld for en ny Art Telte, Capitain Harbou under sit Ophold i Frankrig modtog af den franske Regjering til Brug for den danske Hær i Felten. (Flvp.) Examen Artium. 112 meldte sig til Examen: 109 bestode; 2 med Udmærkelse nemlig: H. A. T. W. Goos fra Borgerdydskolen paa Chvn., og Joh. Møller, privat dimitteret; 55 med Laud., 51 med Haud illand. 1 Non contemnendus.
Viborger Samler, 1848-11-06
Theologisk Embedsexamen. Den 31te Octbr. P. A. W. Bülow Land. og J. J. S. Bang Haud. illand. 2den Grad.
Viborger Samler, 1848-11-06
Ved allerhøieste Bevilling af 24de Octbr. er det tilladt Bestyrelsen for Actieselskabet for Kjøbenhavns Casino, i en Tid af for det første 10 Aar, i dettes Locale at lade opføre Lystspil, Folkecomedier og Vaudeviller.
Viborger Samler, 1848-11-06
Beretninger fra Slesvig melde som bestemt, at den nye Regjerings Commissair Bargum er bleven afviist fra Als, men dette har ikke alene været Tilfældet med ham men ogsaa med Privatpersoner og deriblandt Hertugen af af Augustenborgs Hofchef, som vilde tage de hertugelige Godser i Besiddelse.
Viborger Samler, 1848-11-06
Fra Slesvig skrives under 31te Octbr. i Schl. Holst. Zeit., at Postforbindelsen med Danmark over Nordgrændsen er endnu ikke ordnet. Reguleringen synes at ligge de Danske meget paa Hjertet, og en Befuldmægtiget fra Danmark var i dette Anliggende ankommen samme Dag til Slesvig. "Alt. Mercur, meddeler følgende Actstykke: Efterat Hs. Exc. Geh. Conferentsraad v. Molke er traadt tilbage som Præsident for Immediatcommissionen til fælleds Regjering for Hertugdommerne Slesvig og Holsteen, have Hr. Conferentsraad og Amtmand Johansen og Biskop Hansen paa mit Ønske overtaget, at fortsætte Administrationen over Øerne Als og Ærøe, i Hs. Maj. Kongens Navn, indtil den kgl. Regjering vil have erholdt saa fuldstændig Garanti for Beskyttelsen af dens Rettigheder, at de nævnte Øer med Tillid kan overgives den nye i Hertugdommerne Slesvig og Holsteen under Vaabenstilstanden, constituerede Regjering. Jndtil den Tid maae begge Øer blive i deres forrige Forhold, og bliver Hr. constitueret Over-Jnspecteur Hornemann herved tienstlig anmodet om, at ville bidrage Sit til, at den Rolighed og Orden, som hidtil saa mønsterværdigt ere bevarede paa Øen Als, at den gode Aand, som hidtil har udmærket Øens Beboere i saa høi Grad, ogsaa blive opretholdte for Fremtiden.
Viborger Samler, 1848-11-06
Jndtil videre ere alle Beretninger, Jndlæg og Ansøgninger, som hidtil skulde rettes til den kgl. Jmmediatcommission, at indsende til Conferentsraad Johansen og Biskop Hansen i Sønderborg og alene af disse have samtlige Øvrigheder og Embedsmænd paa Øen Als at modtage befalinger og Paalæg i de Sager, som hidtil hørte til Immediatcommissionens Virkekreds. Slesvig-holsten lauenborgske Cancelli, d. 24de Octbr. 1848. F. Knuth. J Flensborg har der været Slagsmaal mellem de hamborgske og badenske Tropper, hvorved flere ere blevne saarede og en hamborgsk Dragon dræbt.
Viborger Samler, 1848-11-06
Veile, den 2den Novbr. Den aarlige Afgangsexamen ved det kongelige Skolelærerseminarium i Jellinge blev afholdt den 24de, 25de og 26de Octbr. d. A. Af Seminariets Elever underkastede 10 sig Prøven, hvoraf 5. erholdt Characteren "Meget duelig, navnlig Suusvinfra Østerlinnet i Haderslev Amt, J. Chr. Jessen fra Jellinge, Dahl fra Beenderup i Fyen, Rahbek fra Aren borg og Sørensen fra Aadum i Ringkjøbing Amt, 5 erholdt Characteren Duelig", nemlig Hansen fra Caus lunde i Fyen, Andresen fra Klaurbüll i Tønder Amt, J. Jessen fra Jellinge, J. T. Nielsen fra Engom i VeilAmt, P. C. Petersen af Herning Sogn i Ringkjøbing, Amt. Som Privatist blev examineret L. Christensen af Ladeby i Sjælland og tilkjendtes Characteren "Duelig Examen blev afholdt i Overværelse af Seminariets Direction, og bivaanedes tillige af flere Præster og Skolelærere. Foruden de befalede Lærergjenstande examineredes tillige i Verdenshistorie, Geometrie, Arithmetik og Tydsk. Seminariet begynder sin Cursus med Elevantal af 43. (Veile Av.)
Viborger Samler, 1848-11-06
Udnævnelse. Under 31te October er Geheimearchivarius ved Hans Majestæt Kongens Geheimearchiv Dr. F. C. Wegener, allernaadig udnævnt til Professor med Rang i 4de Klasse Nr. 3 efter Rangforordningen.
Viborger Samler, 1848-11-06
Ledige Embeder. Told- og Consumtions-Jnspecteur-Embedet i Nakskov, Gaa 1650 Rbd. aarlig, Procentandeel efter Gjennemsnit af de 3 sidste Aar kan anslaaes til c. 140 Rbd. aarlig. – Jellinge og Hover Sognekald i Ribe Stift. Ny Ansættelse 395 Rbd.
Viborger Samler, 1848-11-06
Med Sognekaldet er Forstanderembedet ved Jellinge Seminarium forenet. Den, der beskikkes i Embedet, er forpligtet til at holde Capellan naar der maatte findes Anledning til at paalægge ham det. Paany opslaaet vacant den 3die Novbr.
Viborger Samler, 1848-11-06
- Havreberg og Gudum Sognekald i Sjællands Stift. Ny Ansættelse 235 Rbd. Opslaaet vacant den 3die Novbr.
Viborger Samler, 1848-11-06
Kjøbenhavns Børs-Cours, den 3die November. Hamborg 2 M. - a vista 197. Bank-Disconto 5 pCt. paa Banco=Vexler 4 pCt. Dito Norske Speciessedler pr. 100 Rdlr. Species 193 Rbd. (S.) 4 pCt. Kgl. Obligationer (uden Renter) 89 Rbd. (Sg.) Nationalbank=Actier 138 Rbd. i r. S. (Sælgere). NB. Med Udbytte fra 1ste August 1848. Roeskilde Jernbane=Actietegning 48 Species. (Sælgere) Øst-Gothlands Panteobligationer af 1846 ved Hambro & Søn 91 i Bance. (Sælgere.)
Viborger Samler, 1848-11-06
Skibs-Efterretninger. Orcanen i Onsdags otte Dage (den 25de Octbr.) har raset frygteligt i Kattegat. Udenfor Götheborg ere en Mængde Skibe enten totalt forliste eller have lidt større og mindre Haveri. Af 20 Mands Besætning paa et russisk Skib ere kun to frelste. Til Marstrand ere 15 Skibe indkomne i yderste Nød
Viborger Samler, 1848-11-06
Aager Kanals Skibsliste. Jndk. den 28de Octbr.: N. M. Jessen fra London til Struer, med Ballast, C. R. Nielsen fra Hull til Nykjøbing med Steenkul. Den 29de: J. J. Grønnerup fra Harwich til Thisted med Ballast, J. Nodop fra Hannover til Nykjøbing med Ballast, H. H. Brunckhorst fra Altona til Thisted med Stykgods. Den 30te: C. S. Møller fra Hull til Hjarbek med Salt. – Udg. den 27de: T. Willemsen fra Lemvig til Mandahl med Kornvarer, H. Pedersen fra Nykjøbing til dito med dito, O. Simundsen, fra Thisted til dito med dito. Den 28de: A. Olsen fra Lemvig til Grimstad med dito, J. Rosenvold fra Struer til Mandahl med Smør, J. O. Eeg fra dito til dito med Kornvarer Den 30te. P. Petersen fra Thisted til Norge med levende Kreaturer.
Viborger Samler, 1848-11-06
Reisende. Med Dampskibet "Lolland, fra Kallundborg til Aarhuus, den 1ste November: Major Voigt med Familie, Kjøbmand Zehmann, Dhrr. Lind, Bernth og Broge. Med Samme fra Aarhuus til Kallundborg, den 2den De.
Viborger Samler, 1848-11-06
Etatsraad Holm, Grosserer Brandt, Dhrr. Blankensteiner, Rist, Sperling, Brøsti og Mielva, Cand. Brix og Ramus Jfr. Jørgensen, Mad. Førster, Pastor Danæus med Familie Lieuten. Ludvigsen og Hansen, Overlæge Djorup, Underlæge, Colstrup, Frøken Synkenberg.
Viborger Samler, 1848-11-06
Døde, Kjøbenhavn, Proprietair Jacob Bentzon Resch, 81 Aar; Enkefrue Karen Tolstrup, f. Knutzon, 62 Aar; Guldsmed Selins Enke, Ellen, 59 Aar; Skom. Lohebers Enke, Karen, f. Olsen, 69 Aar; – Helsingør. Forhenværende Kæmner ErikLeerbeck; Abelt Marie Charlotte Læhne, 39 Aar. – Gundsømaale: Degneenke Susanne Marie Petersen, f. Dons, 63 Aar. - Kolding: Ane Bruun, f. Petersen - Horsens, Karen Nielsen, f. Christensen, 45 Aar. - Frederiksfeld i Hertugdømme Slesvig: Eier af Glasværket Frederiksfeld, Actuar Peder stamme=Petersen.
Viborger Samler, 1848-11-06
Copulerede i Randers, den 2den Novbr., Kjøbmand Johannes Martin Andersen af Aarhuus og Jfr. Hertha Jørgensen.
Viborger Samler, 1848-11-06
AVERTISSEMENTS. Samtlige Vartpengenydende, Pensionister og Pensionistinder, hvilke oppebære Vartpenge eller Pension af den Kongelige Kasse, og som tillige af andre Autoriteter maatte være tillagt, et saa stort Beløb i aarlig Pension eller i anden aarlig Jndtægt, at de deraf, overeensstemmende med Forordningen af 5te Juni 1848, 9 skulle erlægge den paabudne Krigsskat, opfordres herved til, inden dette Aars Udgang, enten directe tilFinantsdeputationen, eller gjennem vedkommende Øvrighed, at indsende den fornødne fuldstændige Anmeldelse derom Kjøbenhavn, i Finantsdeputationen, den 31te October 1818.